cyanic-selkie/wikianc huggingface dataset:
Noah Okafor
2020. aasta jaanuaris sõlmis ta lepingu Salzburgi Red Bulliga. Hooaegadel 2019/20, 2020/21 ja 2021/22 on ta klubiga tulnud Austria meistriks. Austria kõrgliigas on individuaalselt tema seni parim hooaeg olnud 2021/22, mil ta lõi üheksa väravat. UEFA Meistrite Liiga hooaja 2021/22 alagrupiturniiril lõi Okafor kolm väravat: 20. oktoobril 2021 kaks väravat VfL Wolfsburgi vastu ja 8. detsembril 2021 värava Sevilla vastu; Sevilla vastu löödud värav kindlustas Salzburgi Red Bullile esimese Austria klubina pääsu Meistrite Liiga kaheksandikfinaali.
Suvel 2023 liitus ta ligi 14 miljoni euro eest AC Milaniga.
Šveitsi jalgpallikoondises debüteeris Okafor 9. juunil 2019 UEFA Rahvuste Liiga mängus Inglismaa vastu. Koondisekarjääri esimese värava lõi ta 15. novembril 2021 MM-i valikmängus Bulgaaria vastu.
Ta on igbo päritolu. Tema isa on nigeerlane ja ema šveitslanna.
Rein Sallo
Rein Sallo (13. november 1932 – 3. veebruar 2004) oli Eesti NSV partei- ja riigitegelane.
Aastatel 1952–1954 teenis Nõukogude armees. 1955. aastast oli ta ELKNÜ Tapa Rajoonikomitee instruktor, 1955–1959 ELKNÜ Türi Rajoonikomitee esimene sekretär, seejärel ELKNÜ Paide Rajoonikomitee esimene sekretär. Aastatel 1960–1964 õppis ta Leningradi Kõrgemas Parteikoolis. 1964. aastast oli ta EKP Nõukogude Parteikooli parteikomitee sekretär, seejärel EKP Keskkomitee partei-organisatsioonilise töö osakonna instruktor, hiljem inspektor. Aastatel 1971–1981 oli ta EKP Rapla Rajoonikomitee esimene sekretär. Ta oli NLKP liige 1957. aastast.
Aastatel 1981–1984 oli ta Eesti NSV Riikliku Töökomitee esimehe asetäitja.
Aastatel 1975–1985 oli ta Eesti NSV Ülemnõukogu IX ja X koosseisu saadik.
Ta on maetud Tallinna Metsakalmistule.
Gannaput
Lõuna-Aafrika Vabariigi 2011. aasta rahvaloenduse andmetel oli Gannaputi elanikest värvilisi 80,76%, mustanahalisi aafriklasi 15,88%, valgeid 1,72% ja India või Aasia päritolu inimesi 1,65%. Afrikaani keelt pidas emakeeleks 92,27% inimesi, tsvana keelt 3,00%, sotho keelt 1,57%, koosa keelt 1,43% ja inglise keelt 0,50%.
Boinica
Boinica on endine küla Lätis Alūksne piirkonnas Pededze vallas. Küla jäi piirkonna keskusest Alūksnest 36 ja Riiast 238 km kaugusele.
Sankt Galleni Kuldne psalter
Sankt Galleni Kuldne psalter (ladina keeles Psalterium aureum) on karolingideaegne illumineeritud käsikirjaline psalter, pärit Sankt Galleni kloostrist 9. sajandi teiselt poolelt. Praegu asub Sankt Galleni kloostri raamatukogus viidaga Cod. Sang. 22 (lühend Codex sangallensis ' est).
Käsikiri
Raamat koosneb 344 õhukesest valgest pärgamendilehest mõõdus 363 x 265 mm. Dateeritud aastaisse 883–888 ja 890–900. Köide pole originaalne, karmiinpunane nahkköide arvatakse pärinevat 15. sajandist
Illustratsioonid
Psalter on kaunistatud kahe tervet lehekülge täitva miniatuuriga raamatu algul. Need on kuningas Taavetit koos muusikute ja tantsijatega kujutav pilt esimese lehekülje pöördel ning sammastele toetuva kaare all seisvat ja õnnistavat vaimulikku kujutav pilt seitsmenda lehekülje pöördel. Järgnevad psalmid, esimese algus (incipit-lehekülg) kaunistatud initsiaaliga Beatus vir qui non tervet lehte täitmas, tekst jätkub rustikas järgmisel lehel ... abiit inconsilio. Samuti on käsikirjas 15 reeglipäratult paiknevat lehekülje või poole suurust illustratsiooni psalmide alguste juures. Kasutatud värvide hulgas domineerivad kulla ja punase kõrval roheline ja purpurivärv. 72. psalmist tagapool ei leidu käsikirjas enam ühtegi illustratsiooni.
Paganamaa Liivajärv
pisi Paganamaa Liivajärv (ka: Liivajärv, Trumbipalu Mudajärv, Radijärv) on järv Võru maakonnas Rõuge vallas.
Muusikaline ootus
Muusikaline ootus (inglise keeles musical expectation) on muusika kuulaja seisund, mille ajal ta usub, et tulevikus toimub teatud muusikaline sündmus või sündmuste ahel.
Filip Mladenović
Filip Mladenović (serbia kirillitsas Филип Mлaдeнoвић; sündinud 15. augustil 1991 Čačakis) on Serbia jalgpallur, kes mängib vasakkaitsjana Poola kõrgliigaklubis Varssavi Legia ja Serbia jalgpallikoondises.
Muusikaline ootus
Muusikalise ootuse põhjustajateks võib eelkõige pidada sotsiaal-kultuurilisi konventsioone.
Filip Mladenović
Ta alustas klubikarjääri kodulinnaklubis Čačaki Borac, debüteerides Serbia kõrgliigas hooajal 2010/11. Klubikarjääri jooksul on ta mänginud veel Serbia suurklubis Belgradi Crvena zvezda (2012–2013), Valgevene kõrgliigaklubis Borissovi BATE (2014–2015), Saksamaa kõrgliigaklubis 1. FC Köln (2016), Belgia kõrgliigaklubis Standard Liège (2017) ja Poola kõrgliigaklubis Gdański Lechia (2018–2020). Varssavi Legias mängib ta alates hooajast 2020/21.
Oma riigi meistriks on Mladenović tulnud BATE ja Legiaga, karikavõitjaks Crvena zvezda, BATE ja Lechiaga ning superkarikavõitjaks BATE ja Lechiaga. Hooajal 2020/21, mil ta tuli Legiaga Poola meistriks, valiti Mladenović Poola kõrgliiga hooaja parimaks mängijaks ja parimaks kaitsjaks.
Serbia jalgpallikoondises tegi Mladenović debüüdi 31. mail 2012 mängus Prantsusmaa vastu. Ta kuulub Serbia koondisse 2022. aasta maailmameistrivõistlustel.
Theodor Hänsch
pisi|2012 Theodor Wolfgang Hänsch (sündinud 30. oktoobril 1941) on saksa füüsik.
2005. aastal sai ta ühe neljandiku Nobeli füüsikaauhinnast laseril põhineva spektroskoopia arendamise eest. Ta jagas auhinda John L. Halli ja Roy J. Glauberiga.
Batemani printsiip
Batemani printsiip väidab, et enamiku loomade puhul on isaste reproduktiivse edu varieerumine (vahel ka olulisel määral) suurem kui emaste puhul.
Selle teesi sõnastas esimest korda briti geneetik Angus John Bateman (1919–1996). Aluse teesiks andis aga juba Charles Darwin: kuivõrd emaste võime toota munarakke on võrratult väiksem kui isaste võime toote seemnerakke, on ka isaste konkurents emaste pärast suurem ja samuti on emaste valivus suurem, kuivõrd nende reproduktiivse edu tagab suuresti "õige" valik, samas kui isaste puhul omab suurt rolli lihtsalt võimalikult paljude emaste viljastamine. Seega, vastavalt Batemani printsiibile on anisogaamiast tulenevalt isased promiskuiteetsed, emased aga selektiivsed (fundamentaalsed sugulise valiku strateegiad).
Musta mere teravilja algatus
Ukraina sadamatest pärit teravilja ja toiduainete ohutu transportimise algatus, mida nimetatakse ka Musta mere teravilja algatuseks, on Venemaa ja Ukraina vaheline leping, mis sõlmiti Türgi ja ÜROga 2022. aasta Venemaa sissetungi ajal Ukrainasse.
Veebruaris toimunud Venemaa sissetung Ukrainasse peatas täielikult Ukrainast pärit teraviljasaadetiste meretranspordi, mis oli varem suur eksportija Musta mere kaudu. Selle tulemuseks oli toiduainete maailmaturuhindade tõus ja näljaoht madalama sissetulekuga riikides. Selle probleemi lahendamiseks algasid aprillis arutelud, mida korraldas Türgi (kes kontrollib Musta mere mereteid) ja mida toetas ÜRO. Sellest tulenev leping allkirjastati Istanbulis 22. juulil 2022 ja selle kehtivus oli 120 päeva.
Juulikuu kokkuleppega loodi protseduurid teravilja ohutuks eksportimiseks teatud sadamatest, et püüda lahendada 2022. aasta toidukriisi. Türgis loodi ühine koordineerimis- ja inspekteerimiskeskus, mille sekretariaadi rolli täitis ÜRO. Esialgne leping pidi lõppema 19. novembril 2022. Venemaa peatas oma osalemise lepingus mitmeks päevaks seoses droonirünnakuga Vene mereväe laevadele mujal Mustal merel, kuid liitus pärast vahendusmenetlust uuesti. 17. novembril 2022 teatasid ÜRO ja Ukraina, et lepingut pikendati veel 120 päeva võrra.
Taust
2022. aastal kannatas hinnanguliselt 47 miljonit inimest tõsist nälga, mille põhjuseks olid maailma hüppeliselt tõusvad toiduhinnad, mis on osaliselt tingitud Venemaa 2022. aasta sissetungi mõjust Ukrainasse. See sõda on kõige enam mõjutanud Aafrika, Aasia ja Ladina-Ameerika arenguriike, kuna need sõltuvad imporditud teraviljast ja kütusest.
ÜRO Toidu- ja Põllumajandusorganisatsiooni andmetel on Ukraina üks maailma juhtivaid teraviljaeksportijaid, pakkudes maailmaturule üle 45 miljoni tonni aastas. BBC andmetel hoiti Ukraina sadamalinnas Odessas kinni umbes 20 miljonit tonni teravilja. Peaaegu kogu Ukraina nisu-, maisi- ja päevalilleõli eksporditi enne konflikti Musta mere sadamate kaudu. Enne lepingu sõlmimist on mõnede sadamate infrastruktuur kannatada saanud, teised on Venemaa kontrolli all ja osad on miinidega blokeeritud. Esialgu ei soovinud Ukraina valitsus merd demineerida ülesande ulatuse ja võimaluse tõttu jätta sadamad rünnakuteks avatuks.
Kokkulepe
22. juulil 2022 toimus allkirjastamistseremoonia Türgis Istanbulis Dolmabahçe palees. See oli esimene suurem kokkulepe sõdivate poolte vahel pärast Venemaa sissetungi algust veebruaris. Küll ei olnud see otsene kokkulepe Venemaa ja Ukraina vahel. Selle asemel sõlmis Ukraina lepingu Türgi ja ÜROga ning Venemaa sõlmis Türgi ja ÜROga eraldi samataolise lepingu.
Allkirjastatud dokumendid näevad ette teravilja ja sellega seotud toiduainete ja väetiste, sealhulgas ammoniaagi, ohutut liikumist Ukraina Odessa, Tšornomorski ja Južne sadamatest. Laevad liiguvad Mustal merel spetsiaalselt loodud koridorides, mis demineeritakse ja Türgi kontrollib kõiki kaubalaevu. Samal ajal sõlmiti ÜROga veel üks kokkulepe, et hõlbustada Venemaa toiduainete, väetiste ja tooraine takistamatut eksporti.
Ühine koordinatsioonikeskus
Lepingu osana loodi 27. juulil Istanbulis ÜRO egiidi all ühine koordineerimiskeskus (JCC). Ühise nõuandekomitee ülesandeks on registreerida ja jälgida kaubalaevade väljumist satelliitide, Interneti ja muude sidevahendite kaudu. Selle peamine ülesanne on kontrollida, et laevade pardal ei oleks loata lasti ja personali. JCC asub Riigikaitseülikooli ülikoolilinnakus, umbes seitse kilomeetrit Istanbuli kesklinnast põhja pool. Keskust juhib Türgi admiral. Kokku töötab 20 delegaati (igaühest viis esindajat neljast osapoolest). Ukrainlased ja venelased töötavad teineteisest lahus ja nendevahelised kontaktid leiavad aset ainult hädaolukordades, kui seda vajalikuks peetakse.
Tagajärjed
Pärast tehingut langesid nisu hinnad sõjaeelsele tasemele.
23. juulil, kui lepingu allkirjastamist polnud möödunud veel tervet päevagi, teatati Venemaa rünnakust Odessa merekaubandussadamale rakettidega Kalibr. Vene ametnikud ütlesid Türgile, et Venemaal ei ole raketilöögiga "midagi pistmist". Järgmisel päeval kinnitas Venemaa kaitseministeeriumi pressiesindaja Igor Konašenkov lööki, väites, et see hävitas Ukraina sõjalaeva ja laevatõrjerakettide Harpoon lao. Rünnak kasvatas kindlustusandjate ebakindlust Ukrainasse sõitvate kaubalaevade kindlustamises, mille peale teatas Suurbritannia, et nad aitavad riskide maandamiseks osalevaid ettevõtteid kindlustada.
1. augustil lahkus esimene laev Ukraina sadamast. 26. augusti seisuga oli Ukraina presidendi Volodõmõr Zelenskõi sõnul eksportinud umbes 1 miljon tonni teravilja. Ukraina presidendi sõnul on seatud eesmärk vähemalt 3 miljonit tonni kuus. 4. septembril saatis Ukraina 13 laevaga kaheksasse riiki 282 500 tonni põllumajandustooteid, mis on seni suurim päevane kogus. Oktoobri keskel oli Ukraina teraviljaeksport ligikaudu 36 protsenti väiksem kui eelmisel hooajal.
8. veebruariks 2023 oli 721 reisiga lähetatud enam kui 40 riiki 20,5 miljonit tonni põllumajandussaadusi. 2022. aastal saabus enim reise Türgi (170), Hispaania (100), Itaalia (81), Hiina (51) ja Egiptus (30).
2022. aasta oktoobri seisuga jätkus Ukraina teravilja laiaulatuslik vargus, mis hõlmas nii eraettevõtteid kui ka Venemaa riigiametnikke. Osa varastatud viljast pesti puhtaks seadusliku kaubaga sidumise teel. Ukraina kavatses eksportida üheksa kuu jooksul 60 miljonit tonni, kui nende sadamad jätkavad head toimimist. Ukraina piiril korraldas Euroopa Liit "solidaarsuskoridore" teravilja liikumiseks läbi Euroopa raudtee-, maantee- ja jõekaubaveo sihtriikidesse, 60% Ukraina teraviljast eksporditi Euroopa "solidaarsuskoridoride" kaudu ja ülejäänud Musta mere sadamate kaudu, mis on Istanbuli kokkulepete kohaselt kuni 2022. aasta oktoobrini avatud.
Vaidlused ja Venemaa ajutine väljaastumine
Esialgu vaid neli kuud kehtiv leping pidi aeguma 19. novembril 2022, kui seda ei pikendata. Oktoobri keskel teatasid Venemaa diplomaadid ÜROs, et uuendatud leping peab võimaldama ka Venemaa teravilja ja väetiste ekspordi suurendamist. Ukraina kritiseeris Venemaa seisukohta ja teatas, et neil ei ole täiendavaid nõudmisi peale juulikuu tingimuste, milles nad olid varem kokku leppinud. Lepingu ÜRO koordinaator Amir Mahmoud Abdulla avaldas lootust, et kui ÜRO jätkab arutelude abistamist, on võimalik saavutada uuendamislepe.
29. oktoobril peatas Venemaa oma osalemise lepingus Sevastopoli sadamale korraldatud massilise droonirünnaku tõttu. Venemaa väitis, et Ukraina kasutas rünnaku läbiviimiseks kaubalaeva, kuid ÜRO väitis, et rünnakuööl viljakoridoris kaubalaevu ei olnud. Mitmed viljalaevad jätkasid ÜRO ja Türgi loal väljumist Ukraina sadamatest, kuigi polnud selge, kas saadetised võivad kesta lõputult. Kindlustusandjad peatasid algatuse raames kindlustuse väljastamise tulevaste laevade liikumise jaoks. Venemaa jätkas oma osalemist 2. novembril pärast Türgi ja ÜRO vahendust. Venemaa teatas, et Ukraina nõustus mitte kasutama teraviljaekspordi koridori Venemaa-vastaste sõjaliste operatsioonide läbiviimiseks, samas kui Ukraina teatas, et uusi tagatisi ei antud, kuna Ukraina ei kasuta koridori sõjaliselt.
Jarmo Matikainen
Jarmo Matikainen (sündinud 21. veebruaril 1960) on soome jalgpallitreener ja endine jalgpallur.
Musta mere teravilja algatus
Reaktsioonid
Rahvusvaheline üldsus võttis lepingu hästi vastu, kuid jäi siiski murelikuks selle rakendamise pärast. Kanada peaminister Justin Trudeau teatas, et G7 teeb "tihedat koostööd selliste partneritega nagu Türgi ja teised", et vili Ukrainast välja tuua, kuid kahtlevad Venemaa usaldusväärsuses. ELi välispoliitikajuht Josep Borrell säutsus, et leping on "samm õiges suunas", ning tervitas ÜRO ja Türgi jõupingutusi.
Bruņiševa
Bruņiševa on küla (skrajciems ehk hajaküla) Lätis Alūksne piirkonnas Pededze vallas. Bruņiševa asub valla põhjaosas Venemaa-Läti piiri lähedal merepinnast 158 meetri kõrgusel. Küla jääb valla keskusest Pededzest 6, piirkonna keskusest Alūksnest 34 ja Riiast 235 km kaugusele.
Musta mere teravilja algatus
Reaktsioonid
Briti välisminister Liz Truss tervitas kokkulepet ja ütles, et "jälgib, et Venemaa tegevus vastaks tema sõnadele". Rahvusvahelise Laevanduskoja peasekretär Guy Platten nimetas lepingut "kaua vajalikuks läbimurdeks miljonite inimeste jaoks, kes loodavad ellujäämiseks teravilja ohutule liikumisele". Aafrika liidrid, kelle riigid impordivad toiduaineid Ukrainast ja Venemaalt, tervitasid kokkulepet, Lõuna-Aafrika president Cyril Ramaphosa ütles, et "selleks on kulunud liiga kaua aega".
Jarmo Matikainen
2018. aastast on ta Eesti naiste jalgpallikoondise peatreener.
Bruņiševa
Külast läheb läbi maantee P42.
Musta mere teravilja algatus
Reaktsioonid
Allkirjastamise tseremoonial nimetas ÜRO peasekretär António Guterres lepingut "lootuse majakaks". See "tooks leevendust pankroti äärel olevatele arengumaadele ja nälja äärel olevatele kõige haavatavamatele inimestele". Samuti nimetas ta oluliseks president Erdogani järjekindlust selle protsessi igal etapil. Venemaa kaitseminister Sergei Šoigu ütles pärast allkirjastamistseremooniat, et Venemaa ei kasuta ära asjaolu, et sadamad puhastatakse ja avatakse.
Jarmo Matikainen
Aastatel 1999–2000 ja 2004–05 oli ta Soome ning 2015. aastal Kanada koondise abitreener. 2010–14 oli Matikainen Walesi koondise peatreener. Samuti on ta olnud Soome tüdrukute U-17 ja U-19 koondise peatreener.
Bruņiševa
Aastal 2015 oli külas 15 elanikku.
Pärandihoidja
Pärandihoidja on Eesti Rahvakunsti ja Käsitöö Liidu ning Eesti Rahvakultuuri Keskuse välja antav aastaauhind esemelise rahvakunsti alalhoidmise ja edasiarendamise eest.
Musta mere teravilja algatus
Reaktsioonid
Istanbulis toimunud Islami Koostöö Organisatsiooni (OIC) alalise majandus- ja kaubanduskoostöö komitee (COMCEC) 38. koosolekul märkis Erdoğan, et Musta mere teraviljakoridori kaudu on veetud üle 11 miljoni tonni teravilja alates kokkuleppe jõustumisest. Samuti märkis ta, et teraviljakoridori avamine läbi Musta mere näitas, et diplomaatiline lahendus on Venemaa ja Ukraina sõjas võimalik.
Pärandihoidja
Auhinda antakse välja üks kord aastas alates 1998. aastast. Auhind (tunnistus, Meelis Kriguli keraamiline kauss ja rahaline preemia Eesti Kultuurkapitalilt) antakse kätte Eesti Rahvakunsti ja Käsitöö Liidu laiendatud volikogu koosolekul veebruari esimesel nädalavahetusel.
Jarmo Matikainen
Alates 2006. aastast on ta olnud UEFA ekspertgrupi liige.
Jagodina
Jagodina on linn Serbia keskosas, Pomoravlje ringkonna ja Jagodina valla halduskeskus.
Linnast voolab läbi Velika Morava jõgi.
2011. aastal elas seal 43 311 inimest.
Linna nimi tuleb sõnast jagoda (maasikas). Maasikast on inspireeritud ka linna vapp ja lipp.
Strmilov
Strmilov (saksa keeles Tremles) on linn Tšehhis Lõuna-Tšehhi maakonnas Jindřichův Hradeci ringkonnas. Strmilov asub Jindřichův Hradecist umbes 14,5 km idas ja Jihlavast ligikaudu 40 km edelas.
Strmilov on merepinnast 545 meetri kõrgusel.
Strmilov asub ajalooliste Morava ja Čechy piirkondade piiril.
Strmilovit on esmamainitud 1255. aastal.
Sântana (Rumeenia)
Sântana (saksa keeles Neusanktanna, ungari keeles Újszentanna) on linn Rumeenias Aradi maakonnas. Linn asub ajaloolises Krisaania piirkonnas, maakonnakeskusest Aradist ligikaudu 23 km kirdes, Ungari piirist umbes 17 km kaugusel.
Sântana on oluline maantee- ja raudteesõlm.
Asulat on esmamainitud 1334. aastal. Linnaõigused sai Sântana 23. detsembril 2003.
2011. aasta rahvaloenduse andmetel oli linna elanikest rumeenlasi 79,79%, mustlasi 8,38%, sakslasi 2,91%, ungarlasi 1,94% ja teistest rahvustest inimesi 0,2%. Rahvus oli teadmata 6,76%-l inimestest.
Beauforti maakond
Beauforti maakondi on maailmas mitu:
Maag (taro)
Maag on tarokaart, mis kuulub Suure Arkaani kaartide hulka ja kannab numbrit 1.
Maag sümboliseerib vajalike otsuste vastuvõtmist ning ratsionaalset tegutsemist. Maag soovitab loota vaid enda jõule ja oskustele.
Vaata ka
Narr - Ülempreestrinna - Keisrinna - Keiser - Hierofant - Armastajad - Kaarik - Õiglus - Eremiit (Erak) - Õnneratas - Jõud - Poodu - Surm - Mõõdukus - Saatan - Torn - Täht - Kuu - Päike - Kohtumõistmine (Kohus) - Maailm
Eric O'Dell
Eric O'Dell (sündinud 21. juunil 1990 Ottawas) on Kanada jäähokimängija, kes mängib KHL-i klubis Moskva Dinamo keskründajana.
2008. aastal valis Anaheim Ducks ta NHL-i draft'is 39. valikuna. NHL-is debüteeris ta hooajal 2013–14 Winnipeg Jetsi meeskonnas, kus mängis ka järgmisel hooajal. Aastatel 2011–2015 mängis ta põhiliselt Jetsi farmklubi St. John's IceCapsi ridades AHL-is. Hooajal 2015–16	mängis ta AHL-is veel Binghamton Senatorsis ja Rochester Americansis.
2016. aastal suundus O'Dell KHL-i, liitudes HK Sotšiga, kus mängis kokku kolm hooaega. 2019. aasta mais sõlmis ta üheaastase lepingu Magnitogorski Metallurgiga. 2020. aasta juunis siirdus ta Novosibirski Sibiri. 2021. aasta juulis sõlmis ta lepingu Moskva Dinamoga.
2019. aastal osales ta KHL-i tähtede mängul.
2018. aasta taliolümpiamängudel võitis ta Kanada jäähokikoondise koosseisus pronksmedali.
Niccolò di Pitigliano
pisi|Medal ([[Caradosso)]] Niccolò Orsini (1442 Pitigliano – 1510 Lonigo) oli Itaalia kondotjeer, kes on ehk laiemalt tuntud kui veneetslaste kindralkapten Veneetsia Cambrai liiga sõjas Cambrai liiga vastu. Ta oli mõjuka Orsinide ülikuperekonna liige, kuulus suguvõsa Pitigliano harusse.
Joanna Rajkowska
Joanna Rajkowska (sündinud 1968 Bydgoszczis) on Poola kunstnik, kes looming hakkas avalikkuse ette jõudma 1990. aastatel.
Tema tuntuim töö on 15-meetrine kunstpalm, mis seisab Varssavis Jeruusalemma avenüül (Aleje Jerozolimskie). Installatsiooni nimi on "Tervitused Jeruusalemma avenüült" (Pozdrowienia z Alej Jerozolimskich). 2015. aastal tutvustati seda ka Eestis, Tartu Kunstimuuseumi näitusel "Minu Poola. Mäletamisest ja unustamisest".
Aleksinac
Aleksinac (serbia keeles Алексинац) on linn ja samanimeline vald Serbia lõunaosas Nišava ringkonnas. 2011. aasta rahvaloenduse andmetel elab linnas 17 978 elanikku, vallas aga 51 863 elanikku.
Čistigi
Čistigi on küla (skrajciems ehk hajaküla) Lätis Alūksne piirkonnas Pededze vallas. Čistigi asub valla kaguosas merepinnast 135 meetri kõrgusel. Küla jääb valla keskusest Pededzest 5, piirkonna keskusest Alūksnest 30 ja Riiast 231 km kaugusele.
Külast läheb läbi maantee V402. Seal asub Čistigi bussipeatus.
Aastal 2015 oli külas 45 elanikku.
John C. Mather
pisi|2015 John Cromwell Mather (sündinud 7. augustil 1946) on Ameerika Ühendriikide astrofüüsik ja kosmoloog.
Dejan Kulusevski
pisi|Dejan Kulusevski (2019) Dejan Kulusevski (makedoonia keeles Дејан Кулушевски; sündinud 25. aprillil 2000 Stockholmis) on Rootsi jalgpallur, kes mängib poolkaitsjana Inglismaa Premier League klubis Tottenham Hotspur ja Rootsi jalgpallikoondises.
John C. Mather
2006. aastal anti talle ja George Smootile Nobeli füüsikaauhind.
Dejan Kulusevski
Aastatel 2006–2016 kuulus ta Rootsi klubi IF Brommapojkarna noorteakadeemiasse. Seejärel liitus ta Itaalia klubiga Atalanta. Atalanta põhimeeskonnas debüteeris ta Itaalia kõrgliigas 20. jaanuaril 2019 mängus Frosinone vastu.
Hooajal 2019–2020 mängis ta Atalantas laenul Parmas. 30. septembril 2019 lõi ta mängus Torino vastu oma esimese värava Itaalia kõrgliigas. Sel hooajal lõi ta liigas kokku kümme väravat. Hooaja lõpus valiti ta liiga hooaja parimaks noormängijaks.
2020. aasta jaanuaris sõlmis ta nelja ja poole aasta pikkuse lepingu Itaalia suurklubiga Torino Juventus, kuid jäi hooaja 2019–20 lõpuni laenule Parmasse. Juventuse meeskonnas debüteeris ta 20. septembril 2020 mängus Sampdoria vastu ja lõi selles mängus kohe ka värava. 2022. aasta jaanuaris suundus ta 18 kuuks laenule Tottenham Hotspuri. Suvel 2023 ostis Tottenham ta 30 miljoni euro eest.
Rootsi jalgpallikoondises tegi Kulusevski debüüdi 18. novembril 2019 EM-i valikmängus Fääri saarte vastu. Koondisekarjääri esimese värava lõi ta 14. novembril 2020 UEFA Rahvuste Liiga mängus Horvaatia vastu. Ta kuulus Rootsi koondisse 2021. aasta Euroopa meistrivõistlustel.
Tema vanemad on Makedoonia päritolu.
Pavel Mäeots
Pavel Mäeots (ka Paul Mäeots; 23. veebruar 1921 Gantšihha, Novonikolajevski kubermang, Vene SFNV – 23. aprill 1987 Pärnu) oli eesti näitleja.
1935. aastal lõpetas ta Penkovi mittetäieliku keskkooli. 1950. aastal lõpetas Eesti NSV Riikliku Teatriinstituudi.
Töötas aastatel 1935–1940 Gantšihha ja Koltsovo küla raamatukogus, aastatel 1940–1946 oli Punaarmees.
Aastatel 1953–1956 ja 1961–1987 oli Lydia Koidula nimelise Pärnu Draamateatri näitleja, aastatel 1958–1961 Vanemuise teatri näitleja. Tegutses ka lavastaja ja kunstnikuna.
Ta on maetud Pärnu Metsakalmistule.
Paraćin
Linn asub Suur-Morava jõe orus Kruševacist põhja pool ja Kragujevacist kagus.
2011. aastal elas linnas 24 573 inimest.
Carl Starfelt
Carl Anders Theodor Starfelt (sündinud 1. juunil 1995 Stockholmis) on Rootsi jalgpallur, kes mängib keskkaitsjana Šotimaa kõrgliigaklubis Celtic ja Rootsi jalgpallikoondises.
Ta alustas klubikarjääri IF Brommapojkarnas, debüteerides Rootsi kõrgliigas 2014. aastal.
Aastatel 2018–2019 mängis ta Rootsi kõrgliigaklubis IFK Göteborg.
2021. aasta juulis sõlmis ta nelja-aastase lepingu Celticuga. Hooajal 2021/22 tuli ta klubiga Šotimaa meistriks.
Rootsi jalgpallikoondises debüteeris Starfelt 8. oktoobril 2020 sõprusmängus Venemaa vastu.
Djibril Sow
Mohameth Djibril Ibrahima Sow (sündinud 6. veebruaril 1997 Zürichis) on Šveitsi jalgpallur, kes mängib poolkaitsjana Hispaania kõrgliiga klubis Sevilla ja Šveitsi jalgpallikoondises.
Ta alustas klubikarjääri kodulinna klubis FC Zürich, mille noorteakadeemiaga liitus ta 2008. aastal. Zürichi põhimeeskonnas ta liigadebüüti ei teinud.
Aastatel 2015–2017 kuulus ta Saksamaa klubisse Mönchengladbachi Borussia, mängides kahe hooaja jooksul põhiliselt klubi reservmeeskonnas. Ainsal korral mängis ta Borussia põhimeeskonnas Saksamaa kõrgliigas 29. aprillil 2017 mängus Mainz 05 vastu.
2017. aasta juunis sõlmis ta nelja-aastase lepingu Šveitsi kõrgliigaklubiga Young Boys. Seal mängis ta kaks hooaega ning tuli mõlemal hooajal klubiga Šveitsi meistriks.
2019. aasta juunis sõlmis ta viieaastase lepingu Frankfurdi Eintrachtiga.
Suvel 2023 liitus ta ligi 10 miljoni euro eest Sevillaga.
Šveitsi jalgpallikoondises debüteeris ta 8. septembril 2018 UEFA Rahvuste Liiga mängus Islandi vastu. Ta kuulus Šveitsi koondisse 2021. aasta Euroopa meistrivõistlustel.
Sow on Senegali päritolu.
League of Legends
"League of Legends" (LoL) on Riot Gamesi loodud videomäng. Mängu arendamisest teatati esimest korda 7. oktoobril 2008 ning mäng avaldati 29. oktoobril 2009. See on üks enimmängitumaid videomänge, 2021. aastaks on aktiivseid igakuiseid mängijaid 115 miljonit, kellest 50 miljonit on iga päev aktiivsed.
Mängu olemus
Mängijad jagunevad kaheks viieliikmeliseks tiimiks ning eesmärk on vallutada vastastiimi baas. Mängus on 154 tšempionit, kelle seast valib iga mängija ühe. Igal tšempionil on viis ainult talle omast põhivõimet.
Tšempioneid kirjeldavad erinevad atribuudid, mida saab kujundada mängu jooksul ostetavate esemetega:
Vastavalt neile atribuutidele ning võimetele jaotatakse tšempionid põhikategooriatesse:
Mängusisesed keskkonnad
Mängus on 2 erinevat aktiivset maailma, kus mängida: Summoner's Rift ja Howling Abyss.
Summoner's Rift
Summoner's Rift on maailm, kus võistlevad 5 tšempionit 5 tšempioni vastu. Maailmas on 3 pearada: ülemine, keskmine ja alumine. Mängijad jagunevad tavaliselt ülevalt alla 1-1-1-2, st. et ülemisele pearajale läheb üks mängija (tavaliselt tank), jungle'isse e džunglisse läheb üks, keskele üks (tavaliselt maag) ja alumisele pearajale kaks (marksman ja support). Võitja on see tiim, kes hävitab vastaste nexus 'e (baasis oleva suurima ehitise). Et selleni jõuda, peab vallutama vähemalt ühe pearaja kahuritornid ja inhibitor 'i.
Vastastiimi inhibitor 'ide hävitamine annab tiimile tugevamad NPC-d, keda mängus kutsutakse minion'ideks e käsilasteks, ning kes aitavad vastase baasi vallutada.
Ajutised mänguversioonid
Ajutiselt teeb Riot Games mängijatele vahelduse pakkumiseks kättesaadavaks erinevaid mänguversioone. Nende hulka kuuluvad Ultra-Rapid Fire (URF), Ascension ja Legend of the Poro King.
Twisted Treeline
Kahuritorne on 4 ja võistlevad 3 tšempionit 3 tšempioni vastu. Pearadu on kaks, tavaliselt ülemisele pearajale läheb kaks, ja alumisele pearajale üks mängija. Selle maailma džungliosa on väike.
Mihkel Juhkam
Mihkel Juhkam (3. august 1884 Küti mõis, Virumaa – 28. jaanuar 1942 Sevurallag, Sosva, Sverdlovski oblast) oli Eesti poliitik. Ta oli sõjaminister August Rei valitsuses.
Ežupalte
Ežupalte (ka Esapalte) on küla (mazciems) Lätis Alūksne piirkonnas Pededze vallas. Ežupalte asub valla keskosas. Küla jääb valla keskusest Pededzest 4, piirkonna keskusest Alūksnest 32 ja Riiast 233 km kaugusele.
League of Legends
"League of Legends" e-spordis
Eestlastest on Worldsil osalenud Johannes Puszu Uibos, kes mängis kolmandal hooajal Fnaticu tiimis marksman 'i rollis. Tiim käis 2013. aastal Los Angeleses kolmanda hooaja Worldsil, kus võitis kolmanda koha. Seejärel võttis Puszu rolli üle rootslane Martin "Rekkles" Larsson, kes on Fnaticus vahelduvalt mänginud 2020. aastani.
Mihkel Juhkam
Elulugu
Ta oli aastatel 1902–1917 Rakveres renteiametnik, Venemaa riigikassa Rakvere osakonnas 1. kategooria kassapidajana. 1917. aastal Viru maakonnanõukogu ajutine esimees. Pärast Eesti vabariigi väljakuulutamist Tallinnas 24. veebruaril 1918, ööl vastu 25. veebruari, saadeti telegraafi teel Rakverre Eesti iseseisvusmanifesti ja Päästekomitee päevakäskude tekst, tollane kreisikomissar Tõnis Kalbus toimetas need Tõusu tänavale maavanem Mihkel Juhkami juurde, kes elas siis telefonivõrgu ülema Karl Jakobsoni majas. Juhkam ja Jakobson paljundasid Rakverest pagenud maavalitsuse paljundusaparaatidega dokumendid ja veel sama päeva, 25. veebruari hommikupoolikul levitati neid Rakvere linnas.
Aastatel 1917–1920 ja 1921–1923 oli ta Viru maakonna Viru maavalitsuse esimees. Saksa okupatsiooni ajal arreteeriti ta Saksa okupatsioonivõimude poolt ja ta oli mõnda aega vangis. Eesti Ajutise valitsuse usaldusmees Virumaal Mihkel Juhkam võttis 14. novembril üle kohaliku kreisipealiku asjaajamise Saksa okupatsioonivõimudelt. Ta võttis osa Vabadussõjast.
Ežupalte
Aastal 2015 oli külas 15 elanikku.
Mihkel Juhkam
Elulugu
Ta oli Eesti Tööerakonna nimekirjas Rakvere linnavolinik 1919 ja 1921. aastal.
Ta oli Asutava Kogu, II, III ja IV Riigikogu liige Eesti Tööerakonna nimekirjas ning V Riigikogu liige Rahvusliku Keskerakonna nimekirjas. Lisaks oli ta alates 19. veebruarist 1926 II Riigikogu II abiesimees ja 22. juunist 1926 kuni 6. detsembrini 1928 III Riigikogu Riigikogu sekretär.
Aastatel 1923–1925 oli ta Rakvere Rahvamaja ja Rakvere Haridusseltsi juhatuse liige, hiljem oli ta auliige. Detsembrist 1932 kuni maini 1934 oli ta Hindadekomissar ja selles ametis teostas ta hindade reguleerimist ja võitles hindade tõusu vastu. Veebruarist 1935 kuni märtsini 1938 oli ta Riigi Majandusnõukogu sekretär ja pärast seda tegutses ta Ratsionaliseerimise Komitee asjadevalitsejana ja nõunikuna. Lisaks oli ta aastast 1935 aktsiaseltsi "Port Kunda" ja kindlustusaktsiaseltsi "EKA" juhatuse liige.
Ta tegi palju kaastööd ajakirjandusväljaannetele Vaba Maa, Maaomavalitsus, Tallinna Teataja, Päevaleht jt. Ta oli igapäevaelus usin antiigihuviline ja kirglik ateist. Tema kirikuvaenulikud väljaastumised tõid 1930. aastatel kaasa ägedaid diskussioone. Tema tõlgitud on Friedrich Nietzsche "Antichrist" ("Vastkristlane"; U. L. nime all), samuti Arthur Schnitzleri novell "Mõrtsukas" (M. Ilistvere pseudonüümi all).
Mihkel ja Margarethe Juhkam Juhkam arreteeriti NKVD poolt 14. juunil 1941 Rakveres oma kodus Tõusu 7. Ta suri 28. jaanuaril 1942 Sevurallagis Sosvas Sverdlovski oblastis. Margarethe Juhkam tuli Siberist 1950. aastate II poolel tagasi.
Isiklikku
Mihkel Juhkami abikaasa Margarethe Juhkam (neiuna Ups) oli aastatel 1919–1931 Zeeh’ tütarlaste kommertsgümnaasiumi eesti keele õpetaja.
Chiapase osariigi lipp
thumb|[[Pilt:FIAV 111111.svg|23px Chiapase lipp Proportsioonid on 4:7]] Chiapase lipp on Mehhiko Chiapase osariigi lipp.
Praegune lipp on kasutusel 2000. aastast alates.
Tue Thomsen
Tue Bjørn Thomsen (21. detsember 1972 Aasiaat, Gröönimaa – 23. aprill 2006 Kopenhaagen) oli Gröönimaa ja Taani poksija.
Thomsen oli kahekordne Taani meister – poolraskekaalus (kuni 81 kg) 1996. aastal ja raskekaalus (kuni 91 kg) 1997. aastal.
Thomsen poksis detsembrist 1997 kuni oktoobrini 2002 elukutselisena. Ta pidas kokku 24 kohtumist, millest võitis 22 (neist 9 nokaudiga) kohtumist ning kaotas 1 (selle nokaudiga) ja viigistas 1 kohtumise.
Varakevadik
Harilik varakevadik (varane kevadik, Erophila verna, sünonüüm Draba verna) on väike varakevadel õitsev ristõieliste sugukonda kuuluv taimeliik.
Õied valged, viljad läätsekujulised. Õitsev taim võib olla vaid paari sentimeetri kõrgune, ent kasvab ka 15 cm kõrguseks.
Levinud suures osas Euroopast. Ameerikas sissetooduna.
Tequixquiac
Aastal 2010 elas linnas 20 610 inimest.
Fjuki
Külas asuvad Fiki muinaskalmed on võetud muinsusmälestisena riikliku kaitse alla.
Aastal 2015 oli külas 48 elanikku.
Külast läheb läbi maantee P42.
Tiina Kirss
pisi|Tiina Kirss 11. novembril 2013 esinemas Tallinna Ülikoolis [[Eesti Humanitaarinstituut|Eesti Humanitaarinstituudi aastapäeva puhul korraldatud konverentsil "Eesti humanitaarne tulevik"]] Tiina Ann Kirss (sündinud 18. septembril 1957 USAs Buffalos) on eesti kirjandusteadlane ja õppejõud.
Elukäik
Tiina Kirss sündis Buffalos eesti pagulaste peres. Tema isa oli keemiadoktor. Ema oli õppinud arstiks, ent jäänud sõja tõttu diplomist ilma. Ta kasvas eestikeelses keskkonnas, ent asus õppima ingliskeelsesse kooli.
Haridus
Tiina Kirss lõpetas 1975 Amherst Central High Schooli (Buffalo, NY). 1979 lõpetas ta Case Western Reserve University Clevelandis cum laude bioloogia ja prantsuse keele alal ning omandas 1980 sealsamas magistrikraadi prantsuse keele ja kirjanduse alal. 1980–1982 õppis ta Case Western Reserve University School of Medicine'is arstiteadust. 1994 kaitses ta doktorikraadi võrdlevas kirjandusteaduses Michigani Ülikoolis. Tema doktoritöö teema oli "The Censor's Apprentice: Political Allegory and Aesopian Discourse in 20th Century Estonian and European Texts" (juhendaja Piotr Michalowski).
Töökäik
Tiina Kirss töötas 1993–1998 interdistsiplinaarsete humanitaarteaduste õppejõuna Wesleyan College'is ja Mercer University's Georgia osariigis. Ta juhatas naisuurimusprogrammi "Women and Gender Studies" ning õpetas prantsuse ja saksa keelt ja kirjandust. 1999–2006 oli ta Toronto Ülikoolis Elmar Tampõllu nimelise Eesti õppetooli eesti keele ja kirjanduse õppejõud (assistant professor) ning 2006–2010 Tartu Ülikooli eesti kirjanduse professor. Aastatel 2010–2015 oli Tiina Kirss Tallinna Ülikooli Eesti Humanitaarinstituudis kultuuriteooria professor. Vahemikus 2015–2017 oli ta Tartu Ülikooli külalisprofessor, 2017. aasta sügisest alates töötab Tiina Kirss Tartu Ülikooli Eesti mõtteloo vanemteadurina ja Eesti Kirjandusmuuseumi vanemteadurina.
Teadustöö
Tiina Kirsi peamisteks uurimisteemadeks on 20. sajandi Euroopa kirjandus, ajalooline romaan, kirjandusteooria, naisuurimus ja autobiograafia (elulood). Ta on avaldanud teadusartikleid mitmetel kirjandusteaduslikel teemadel ning koostanud ja toimetanud elulugude kogumikke ("She Who Remembers Survives", 2005, koos Ene Kõresaaare ja Marju Lauristiniga; "Rändlindude pesad: eestlaste elulood võõrsil", 2007).
Ta on ajakirja Methis toimetuskolleegiumi esimees ning ajakirja Journal of Baltic Studies kolleegiumi liige.
Marika Priske
Marika Priske (sündinud 5. oktoobril 1966 Pärnus) on Eesti riigiametnik.
Ta lõpetas aastal 1990 Tartu Ülikooli majandusküberneetika erialal.
Marika Priske töötas aastatel 1990–1994 Pärnu linnavalitsuse arendusosakonna majanduskonsultandina, 1994–1996 Hoiupanga Pärnu linnakontori laenujuhina, 1996–1999 Hoiupanga/Hansapanga Pärnu linnakontori juhatajana ning 1999–2000 Eesti Krediidipanga Pärnu filiaali juhatajana.
Aastal 2000 sai ta tollase ministri Mihkel Pärnoja ettepanekul majandusministeeriumi kantsleriks.
17. novembril 2010 esitati talle kahtlustus konkurentsi kahjustava tee-ehituse kokkuleppe sõlmimises ning 18. novembril peatas valitsus tema teenistussuhte kantslerina. Tema vastu algatatud distsiplinaarasjas süütegu ei tuvastatud ning alates 24. detsembrist ennistati ta tööle.
Alates 14. juulist 2014 oli ta sotsiaalministeeriumi kantsler. Seoses probleemidega vaktsineerimise korraldamisel koroonapandeemia ajal kutsuti ta augustis 2021 ametist tagasi.
Koška Javr
Koška Javri lennuväebaas on sõjaväelennuväli Venemaal Murmanski oblastis, 25 km kaugusel Zapoljarnõist kagus, 83 kilomeetri kaugusel Murmanskist läänes. Arvatavasti ehitati lennuväli algselt nõukogude ründelennukite baasina võimaliku sõjalise tegevuse puhuks Koola poolsaarel.
Golovkina
Golovkina on küla (mazciems) Lätis Alūksne piirkonnas Pededze vallas. Golovkina asub valla keskosas. Küla jääb valla keskusest Pededzest 3, keskusest Alūksnest 31 ja Riiast 232 km kaugusele.
Külast läheb läbi maantee V394. Seal asub Golovkina bussipeatus.
Aastal 2015 oli Golovkinas 15 elanikku.
1927. aasta põlvkond
1927. aasta põlvkond (hispaania keeles Generación del 27) oli viimane kirjanduslik rühmitus enne Hispaania kodusõja puhkemist, mis hävitas kogu Hispaania kultuuri- ja kirjanduselu oma toimumise jooksul. Ühtlasi peetakse seda rühmitust parimaks luuletajate rühmituseks Hispaania kirjanduse ajaloos. Rühmitusse kuulusid paljude teiste seas ka Federico García Lorca ja Rafael Alberti. Generación del 27 loodud kirjandust õpetatakse enamikus Hispaania koolides.
Eellugu
Generación del 27 oli kirjanduslik rühmitus, kus suurem osa koosseisust olid luuletajad. Rühmituse nimetus tuleneb Luis de Góngorale 1927. aastal tehtud austusavaldusest tema 300. surma-aastapäeva tähistamiseks. Enamik Generación del 27 liikmeid osales sellel üritusel.
Rühmituse liikmed olid omavahel tugevalt seotud, kuigi nende looming erines ja loominguline identiteet oli rühmitusest eraldiseisev. 1936. aastal, kui Hispaania kodusõda algas, olid kõik rühmituse liikmed tuntud kirjanikud. Kodusõda mõjus aga laastavalt hispaania kultuurielule. Generación del 27 liikmed pagesid kodumaalt, kuid osa neist tapeti või vangistati.
Generatsioonide vahe
Generación del 27 hõlmab neid kümmet liiget, kes osalesid Sevilla sümpoosionil, mis oli korraldatud Luis de Góngora 300. surma-aastapäeva tähistamiseks. Kui kirjanduslikus võtmes on selline konkreetne ja lühike liikmete nimekiri mõistlikum, siis tegelikult ulatub rühmituse liikmete nimekiri palju kaugemale, kaasates näiteks ka selliseid visuaalkunstnikke nagu Luis Buñuel ja Salvador Dalí. Mõlemad mehed olid tihedalt seotud mitmete grupi liikmetega. Loomulikult mõjutasid ka nende vaated ja maailmanägemus Generación del 27 loomingut.
Kuigi rühmituse vaated olid eelnevatest sarnastest rühmitustest kohati väga erinevad – liialt radikaalsed ning vahet tegevad, austasid selle liikmed eelkäijate tööd väga. Seda väidet kinnitab asjaolu, et kõikide nende rühmituste (Generatsioon’98, Generatsioon’14 ja Generatsioon’27) levikule aitas kaasa vaenulikkus kahtluse alla seatava suhtes.
Hüppelauaks Generatsioon’98 ja Generatsioon’27 vahel oli Generatsioon’14, mida tuntakse kui kadunud generatsiooni. Mitte seepärast, et noored mehed hukkusid sõjas, vaid seepärast, et Generatsioon’14 oli grupp haritlasi, kelle mõtted ühtisid väga palju Generatsioon’98 mõtetega ning seetõttu ei tõusnud need ka nii palju esile. Kuigi ka sellest rühmitusest saab välja tuua mõne nime. Näiteks José Ortega y Gasset, kes paistis silma selle ajastu juhtiva teoreetikuna.
Liikmed
pisi|García Lorca Betanzos koos Ramón Fernández Cidi, José Álvareze, Sánchez-Heredero, Francisco Esteve Barbá ja José Barbeitoga Kunstnikud soovisid juhtida inimkonna, kes oli kannatanud sõjakoleduste küüsis, mõtteid eemale ja pakkuda väljapääsu. Kahjuks ei mõjunud Hispaania kodusõda hästi ka haritlaste seltskonnale, eriti Generación del 27-le. Suurepäraselt demonstreerib seda Federico Garcia Lorca hukkamine – sõda oli kestnud vaid mõned päevad, kui ta kaasa viidi ning keegi ei kuulnud temast enam midagi.
Organisatsiooni 10 põhiliiget olid
Federico Garcia Lorca
Federico García Lorca (5. juuni 1898 – 19. august 1936) oli Generación del 27 üks silmapaistvamaid luuletajaid ja näitekirjanikke. Ta sündis Fuente Vaquerose linnas ning kolis 1909. aastal ühes perega, kuhu kuulsid lisaks temale ka suurmaaomanikust isa Federico Garcia Rodriguez ja pianistist ema Vincenta Lorca Romero, Granadasse. Edasise elu veetis Lorca Madridis, kust ta lahkus 1936. aastal, et naasta Granadasse, kus elasid ta vanemad. Sama aasta 18. augustil Lorca arreteeriti ning ilmselt hukati järgmisel päeval, kuid selle kohta kindlad andmed puuduvad.
Federico Garcia Lorca omandas Granada Ülikoolis filosoofia, kirjanduse ja õigusteaduse kraadi ning seejärel suundus end täiendama Columbia Ülikooli.
Omavahelised suhted
Reaalsuses ei olnud Generación del 27 väga ühtehoidev ja üldiselt grupeeruti kahestesse või kolmestesse gruppidesse. Näiteks Rafael Alberti ja Federico Garcia Lorca, neo-folkloristid, hoidsid ühte ja otsisid pidevalt uusi mõtteid folkloorist, et inspiratsiooni koguda. Jorge Guillen ja Pedro Salinas olid mõlemad hispaania filosoofia professorid ja hoidsid ühte. Ka nende looming, mis peegeldab optimistlikku maailmavaadet, on sarnane. Sürrealistliku grupi esindajaks oli Vicente Aleixandre.
Iseloomulikku
Generación del 27 ei tõrjunud ühtegi varasemat kunstivoolu ja stiili. Selle asemel austati ja imetleti autoreid, kes olid olnud tegevad enne rühmituse aega. Generación del 27 on tuntud kui kõige rikkalikuma ja imetlusväärsema loominguga hispaania kirjanduslik rühmitus.
Sumeroloogia
Sumeroloogia on interdistsiplinaarne teadusharu, mis tegeleb sumeri keele ja kultuuri ning Sumeri ajaloo uurimisega, assürioloogia allteadus.
Sumeroloogia sai alguse pärast sumeri kiilkirja ja keele dešifreerimist ning kujunes iseseisvaks teadusharuks Vana-Lähis-Ida uuringute raames 19. sajandil.
Helena Kottler Vurnik
Helena Vurnik, sündinud Kottler (1882-1962) oli Austria-Ungari impeeriumis sündinud Sloveenia kunstnik, kes on tuntud oma dekoratiivmaalide poolest Ühistute äripanga hoone fassaadil ja selle interjööril.
Elu
Ta sündis Viinis. Isa Moritz Kottler oli postkontori jurist ja ema Bronislawa oli pärit Poolast. Ta omandas hariduse kõigepealt Graphische Lehr und Versuchsanstalt'is, seejärel Kunstschule für Frauen und Mädchenis ning lõpetas Viini Kunsti- ja Käsitöökooli.
Tööd
Pärast õpinguid 1910. aastal võitis ta stipendiumi, et õppida viieks kuuks Itaalias Modena ümbruses kunsti. Ta müüs Viini naastes Itaalias maalitud maale ja rentis kunstistuudiot. 1913. aastal kohtus ta oma tulevase abikaasa Ivan Vurnikuga, kui mõlemad joonistasid salamandreid bioloog Franc Megušarile tema kodus. Ta lahkus töölt ajalehe Illustrirtes Wiener Extrablatt illustraatorina ja kolis koos Ivan Vurnikuga koos temaga esmalt Triestesse, seejärel Ljubljanasse ja lõpuks Radovljicasse.
Meedias ja raamatutes
Alma Lapajne lavastatud ja Sloveenia RTV-s linastunud dokumentaalfilm "Iskalca" ning raamat Boris Leskoveci kirjutatud raamat räägivad temast ja tema abikaasast.
Robert Fogel
Robert William Fogel (1. juuli 1926 New York – 11. juuni 2013) oli Ameerika Ühendriikide majandusteadlane ja -ajaloolane, Chicago Ülikooli professor ning selle juurde kuuluva Rahvastiku majanduse keskuse direktor.
Koos Douglass Northiga valiti ta 1993. aasta Nobeli majandusauhinna laureaadiks. Ta oli koolkonna "New economic history" eestvedaja, mistõttu keskendus ta oma teooriates kontrafaktilise hüpoteesi meetodile. See tähendab, et piltlikult uuris Robert Fogel, "mis oleks olnud siis, kui poleks tehtud nii". Näiteks püüdis ta kalkuleerida, missugune oleks olnud Ameerika majanduslik juurdekasv, kui ei oleks ehitatud raudteid, vaid selle asemel viidud läbi kanaliehitusi.
Haridustee ja karjäär
Robert Fogel sündis New Yorgis Venemaa juutidest immigrantide peres. Pärast õpinguid Stuyvesanti Keskkoolis, mille ta lõpetas 1944. aastal, asus ta õppima ajalugu ning selle kõrvalt pisut ka majandust Cornelli Ülikoolis. Paralleelselt juhtis ta kommunistlikku noorteorganisatsiooni American Youth for Democracy. Pärast ülikooli lõpetamist 1948. aastal astus ta USA Kommunistlikku Parteisse (Communist Party USA). Hiljem ta siiski hülgas kommunismi ja astus Columbia Ülikooli, kust ta lõpetas magistrantuuri 1958. aastal. Johns Hopkinsi Ülikoolist sai ta doktorikraadi 1964. aastal, samas töötas ta lektorina aastatel 1958–1959. Lisaks sellele oli ta õppejõud Rochesteri (1960–1965 ja 1968–1975), Chicago (1964–75 ja alates 1981. aastast), Cambridge'i (1975) ja Harvardi Ülikoolis (1975–1981).
Tunnustus
Robert Fogel pälvis 1993. aastal Nobeli majandusauhinna.
Aastal 2000 valiti ta Ameerika Filosoofiaseltsi liikmeks.
Isiklikku
Robert Fogel abiellus 1949. aastal Enid Cassandra Morganiga, neil on kaks last.
Śnieżniki mäestik
Śnieżniku mäestik (poola keeles Masyw Śnieżnika, tšehhi keeles Králický Sněžník, saksa keeles Glatzer Schneegebirge) on mäemassiiv Ida-Sudeetides Tšehhi ja Poola piiril. Poola poolel katab seda suures osas kaitseala nimega Śnieżniki maastikupark.
Suuremad Poola linnad ja külad:
Vaata ka
Suur-Määri riik
Vladimir Kukk
Vladimir Kukk on olnud mitme inimese nimi:
Antoine-Augustin Parmentier
pisi|Parmentier [[François Dumonti maalil 1912. aastast]] pisi|Parmentier kuju tema sünnilinnas Montdidieris [[Somme'i departemangus ]] Antoine-Augustin Parmentier (12. august 1737 – 13. detsember 1813) oli prantsuse farmatseut, hügieenik ja agronoom, kes on tuntud selle poolest, et propageeris kartulit Prantsusmaal ja Euroopas laiemalt. Ta käivitas esimese kohustusliku rõugevastase vaktsineerimise kampaania, uuris toidusäilitamise meetodeid (sh külmutamist) ja peetidest suhkrutootmist ning asutas pagarikooli.
Armee farmatseudina langes ta Seitsmeaastane sõja ajal preislaste kätte vangi. Vanglas toideti teda kartulitega, mis oli tema esimene lähem kokkupuude selle taime mugulatega. Prantsusmaal sel ajal kartuleid ei kasvatatud ja kahtlustati, et need võivad tekitada leeprat, sest kartulimugulate väljanägemine sarnanes leepra käes kannatavate inimeste kahjustustega.
Pärast Prantsusmaale naasmist uuris ta toiduainete keemiat. Kui 1770. aasta viljaikalduse järel toimus võistlus, mis otsis ideid näljahädade vähendamiseks, ja Parmentier võitis selle esseega "Uurimus toitvatest köögiviljadest, mis vajaduse korral suudaksid asendada tavalist toitu", kus ta tutvustas kartuleid. Parmentier pingutuste tõttu kuulutati 1772. aastal Prantsusmaal kartul söödavaks.
Tuntud on mitmed Parmentier tegevused kartuli populariseerimisel. Näiteks korraldas ta mitmeid esinduslikke õhtusööke, kus serveeriti erinevaid kartuliroogi ja kus osalesid mitmed tuntud inimesed. Teiste seas ka Benjamin Franklin, Thomas Jefferson ja Antoine Lavoisier. Tuntuim on aga lugu, mille kohaselt rajas Parmentier kartuliaia, mida päevasel ajal valvati, ja aitas sellega luua kujutlust, et kartulite näol on tegemist millegi väärtuslikuga (samas esineb lugusid, mis seostavad seda sama teguviisi hoopis Preisimaa kuninga Friedrich Suurega).
Arthur Ashkin
pisi Arthur Ashkin (2. september 1922 – 21. september 2020) oli Ameerika Ühendriikide füüsik.
Antoine-Augustin Parmentier
Siiski läks kartuli populariseerimine vaevaliselt ja sellele ei aidanud kaasa ka sajandilõpu revolutsioonilised meeleolud, mille puhul kuningaga seostatud tegevused ei leidnud lihtrahva hulgas poolehoidu. Seda aitas muuta 1794. aastal madaam Mérigot' avaldatud kokaraamat La Cuisinière républicaine, mis tutvustas kartulit tavainimeste toiduna ja mille järel kogus taim populaarsust ka revolutsionääride seas.
David Rundblad
Nils David Rundblad (sündinud 8. oktoobril 1990 Lyckseles) on Rootsi jäähokimängija, kes mängib kaitsjana KHL-i klubis Oulun Kärpät.
Arthur Ashkin
2018. aastal pälvis ta Nobeli füüsikaauhinna "optiliste pintsettide" (laservalgus, mille abil saab liigutada aatomeid ja molekule) leiutamise eest. Ta sai poole auhinnarahast. Ashkin oli auhinda saades 96-aastane ja sellega vanim Nobeli auhinna laureaat.
David Rundblad
Ta alustas klubikarjääri Rootsi klubis Skellefteå. Hooajal 2010–11 oli ta Skellefteåga Rootsi liigas teisele kohale. Ta andis 2010–11 põhihooajal kõikidest mängijatest enim väravasööte ja valiti samal hooajal liiga parimaks uustulnukaks.
Antoine-Augustin Parmentier
Napoleon I andis talle Auleegioni ordeni.